**JUNGTINĖ KARALYSTĖ**

|  |  |  |
| --- | --- | --- |
| Data | Pateikiamos informacijos apibendrinimas | Informacijos šaltinis |
| **Eksportuotojams aktuali informacija** | | |
|  | **Informaciniai seminarai,** aktualūs Lietuvos įmonėms eksportuojančioms į JK. | [Webinars for using the UKCA marking and placing goods on the market in Great Britain and Northern Ireland - GOV.UK (www.gov.uk)](https://www.gov.uk/guidance/webinars-for-using-the-ukca-marking-and-placing-goods-on-the-market-in-great-britain-and-northern-ireland?utm_medium=email&utm_campaign=govuk-notifications&utm_source=9908833b-ce22-428b-a915-ec362e8a53b8&utm_content=immediately) |
|  | Detali **importo, eksporto ir muitinės informacija** JK įvežamoms ES prekėms, *Border Operation Model* - importo taisyklės į JK pagal skirtingas prekių kategorijas, pagrindiniai tarifai, deklaracijos, specifiniai reikalavimai ir kt.; | [Business tax: Import, export and customs for businesses - detailed information - GOV.UK (www.gov.uk)](https://www.gov.uk/topic/business-tax/import-export)  [Check your readiness to export to the UK and other international markets - GOV.UK (www.gov.uk)](https://www.gov.uk/guidance/check-your-readiness-to-export-to-the-uk-and-other-international-markets?utm_medium=email&utm_campaign=govuk-notifications-topic&utm_source=3a3ba157-f707-4cc6-bd1d-02164da49d3f&utm_content=immediately)  [United Kingdom - European Commission (europa.eu)](https://taxation-customs.ec.europa.eu/customs-4/international-affairs/third-countries/united-kingdom_en)  [The Border Target Operating Model: August 2023 - GOV.UK (www.gov.uk)](https://www.gov.uk/government/publications/the-border-target-operating-model-august-2023) |
|  | Konsultacijos ir naudingi kontaktai eksportuojančioms įmonėms apie prekybos sąlygų tarp ES ir Jungtinės Karalystės pokyčius. | <https://eksportogidas.inovacijuagentura.lt/brexit-2/> |
| 01-03 | Siekdama padidinti tvarią žemdirbystę, JK vyriausybė Anglijos ūkininkams suteiks didesnes subsidijas. 2023 m. tik 8 tūkst. ūkininkų iš 82 tūkst. 2023 m. kreipėsi dėl subsidijų. | [UK government sets out bigger post-Brexit subsidies for farmers (ft.com)](https://www.ft.com/content/5e86b52a-0bb0-4404-ab82-bfcdf258411b) |
| 01-04 | 2024 m. sausio pab. įsigalios nauji reikalavimui gyvūninės ir augalinės kilmės produktams eksportuojamiems iš ES į JK, o balandžio mėn. bus pradėtos fizinės patikros. JK ir ES eksportuotojai nerimauja, kad procesams nebus pasiruošta laiku. Nyderlandų prekybos asociacija kreipėsi į JK vyriausybę prašydama reikalavimų įsigaliojimą pavėlinti iki 2025 m. | [New UK border checks are ‘disaster waiting to happen’, warns flower industry (ft.com)](https://www.ft.com/content/8c2447fd-9aba-440f-8049-a571888bf16b) |
| 12-13 | JK žiniasklaida vis dažniau atkreipia dėmesį į JK Vyriausybės ketinimą peržengti Vindzoro sistemos ribas, susijusias su ženklinimu *not for EU*. Šis ženklinimas palaipsniui bus privalomas vis didesniam mažmeninės prekybos žemės ūkio ir maisto produktų skaičiui. JK pieno, mėsos ir žuvininkystės sektoriaus prekybos asociacijos prieštarauja Vyriausybės planams nuo 2024 m. spalio mėn. visiems JK parduodamiems produktams taikyti *skirta ne ES* etiketes, įskaitant ir importuotiems iš ES produktams. Dabar ši nuostata taikoma tik Šiaurės Airijoje. Pasak verslo atstovų šios nuostatos taikymas likusioje JK yra nereikalinga biurokratija, dėl kurios atsiras papildomų išlaidų. Kai kurios įmonės svarstytų atsisakyti eksporto į ES, nes nenorėtų turėti dviejų gamybos linijų, kur vieni produktai pažymėti etikete *ne ES* ir skirti Didžiosios Britanijos rinkai, o kita, kur JK eksportuojami produktai skirti ES rinkai be šio ženklinimo.  Be to, šis ženklinimas klaidina vartotojus, kurie mano, kad produktai su *not for EU* etikete pagaminti žemesniais nei ES gamybos standartais. | [Rishi Sunak’s Brexit deal is up and running. It’s ‘cataclysmic’ for UK food exports – POLITICO](https://www.politico.eu/article/british-food-exporters-warn-of-cataclysmic-effects-of-windsor-framework/) |
| **Turizmo sektoriui aktuali informacija** | | |
| 12-06 | Didžiausias Europos kelionių organizatorius *Tui* svarsto pasitraukti iš Londono vertybinių popierių biržos*,* kadangi per pastaruosius ketverius metus didelė dalis prekybos jos akcijomis apimties iš Londono persikėlė į Frankfurtą. | [Tui considers delisting from London (ft.com)](https://www.ft.com/content/777f747b-5c6c-457e-8737-6f19ced06a83) |
| **Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai** | | |
|  | JK **gyvybės mokslų sektoriaus** institucijos ir agentūros. | [UK life sciences support - GOV.UK (www.gov.uk)](https://www.gov.uk/government/publications/uk-life-sciences-support?utm_medium=email&utm_campaign=govuk-notifications&utm_source=4b52b16d-d3af-45f0-872a-ed33aa71e6c9&utm_content=immediately)  [Healthcare and life sciences - great.gov.uk international](https://www.great.gov.uk/international/content/investment/sectors/healthcare-and-life-sciences/) |
| 12-31 | 2024 m. sausio 1 d. JK tapus asocijuota *Horizon Europe* ir *Copernicus* nare, JK po trejų metų pertraukos siekia sugrįžti į turėtas pozicijas. *British Academy, Academy of Medical Sciences, Royal Society ir Royal Academy of Engineering* – svarbiausios JK mokslo asociacijos siūlo iki 10 tūkst. GBP siekiantį finansavimą projektams. Didžiausi iššūkiai: pritraukti JK dalyvius ir įtikinti ES mokslininkus, kad britų tyrėjai yra patikimi partneriai. | [UK aims to restore standing in EU Horizon science programme (ft.com)](https://www.ft.com/content/508fb3f7-2c41-4531-9f31-a29fe383ebeb) |
| 12-04 | Mokslo departamentas ketina pradėti viešųjų ryšių kampaniją, kuria siekiama pritraukti JK mokslininkus į ES *Horizon* programą. Prieš Brexit britų tyrėjai vadovavo 25 proc. projektų. | [UK to launch PR blitz to lure scientists back into Horizon programme (ft.com)](https://www.ft.com/content/f48716da-10d1-41b5-b7f4-b79553eae910) |
| 12-05 | EK pasiūlė trejiems metams atidėti muitų prekyboje elektromobiliais tarp JK ir ES, taikymą. ES automobilių pramonei išreiškus susirūpinimą dėl didžiulių išlaidų, kurios atsirastų dėl 10 proc. tarifo įsigaliojimo, jų taikymas atidėtas iki 2026 m. pab. | [Brussels proposes 3-year delay to EV sales tariffs between UK and EU (ft.com)](https://www.ft.com/content/ff8986ca-9ebe-45cd-9a49-ba6fde86541d) |
| 12-06 | JK puslaidininkių *(flexible circuits)* gamintojas *Pragmatic Semiconductor* užsitikrino britų investuotojų 182 mln. GBP finansavimą ir plės gamybą į šiaurės rytų Angliją. Įmonė siekia tapti didžiausia JK puslaidininkių gamintoja. | [UK backs chipmaker Pragmatic to boost domestic tech manufacturing (ft.com)](https://www.ft.com/content/067ee2b6-505c-4995-8d46-cd4eb796a38b) |
| 12-10 | Dėl infliacijos 2023-2024 m. *NHS England* biudžetas sumažėjo 3,5 mlrd. GBP arba 2,1 proc. JK sveikatos paslaugų sistemos laukia viena sunkiausių žiemų, tuo tarpu JK vyriausybė nežada skirti papildomo finansavimo. Šiuo metu 7,75 mln. pacientų laukia konsultacijų ar procedūrų. | [Inflation has eroded NHS England budget by £3.5bn, think-tank finds (ft.com)](https://www.ft.com/content/65f825c9-ec25-41f0-a8cb-b4429bbcfc8e) |
| **Energetika, transportas, aplinka ir klimato kaita, žaliosios technologijos, kibernetinis saugumas** | | |
| 12-08 | Prieš pradedant diskusijas dėl trečiojo pakilimo tako, Heathrow oro uostas svarsto naują plėtros planą, kuriame prioritetas būtų teikiamas smulkesniems ir pigesniems oro uosto infrastruktūros gerinimo darbams. Oro uostas siekia įvertinti kelionių paklausą, politinę ir reguliacinę aplinką, didėjančius statybų kaštus. Šiuo metu Heathrow priima 480 tūkst. skrydžių per metus, du pakilimo takai veikia beveik maksimaliu užimtumu. Skaičiuojama, kad oro uostas galėtų pagerinti infrastruktūrą ir priimti didesnius bei pilnesnius lėktuvus ir pasiūlyti daugiau skrydžių ne piko laikotarpiais. 2019 m. Heathrow parengė 14 mlrd. vertės plėtros planą įrengti trečiąjį pakilimo taką, kuris yra palaikomas JK vyriausybės.  Tuo tarpu kiti JK oro uostai siekia geriau išnaudoti esamą infrastruktūrą: Gatwick oro uostas pradėjo nuolat naudoti atsarginį pakilimo taką, tuo tarpu Stanstead, Luton ir City oro uostai rengia planus didinti keleivių skaičių neįrengiant naujų pakilimo takų. | [Heathrow airport explores options for smaller expansion (ft.com)](https://www.ft.com/content/139664f8-1ee8-4d1e-b8b4-68b8ddcec4e6) |
| 12-04 | JK transporto departamentas paskelbė, kad pradeda konsultacijas dėl oro uosto laikų/ skrydžių tvarkaraščių reformos. Teigiama, jog po Brexit JK aviacija neturėtų būti *sukaustyta pasenusio režimo*, reikia sistemos, kuri JK keliautojams užtikrintų sklandesnius skrydžius ir geresnius jų laikus bei pigesnes kainas. | [UK aviation shaping its own destiny as airport slot reform consultation launched - GOV.UK (www.gov.uk)](https://www.gov.uk/government/news/uk-aviation-shaping-its-own-destiny-as-airport-slot-reform-consultation-launched) |
| 12-09 | Energetikos departamentas žada perkelti dalį darbuotojų į Škotiją. 200 darbuotojų, atsakingų už kovą prieš klimato kaitą, planuojama perkelti į Aberdeno miestą. Tai – JK vyriausybės viešojo sektoriaus decentralizavimo plano sudėtinė dalis ir ryšių su regionais stiprinimas. | [Energy security department to move civil servants to North Sea oil hub (ft.com)](https://www.ft.com/content/7665e4e7-d7a2-4a9e-bf79-c4a70c3c71b5) |
| 12-04 | JK vyriausybei pavėlinus naujų hibridinių automobilių pardavimo uždraudimo terminą iki 2035 m., *Toyota* svarsto dvi naujas investicijas JK: papildomą investiciją į jau esančią automobilių gamyklą ir naujos gamyklos, kuri gamintų vandenilio kuro elementus, statybas. Kiti didieji automobilių gamintojai JK taip pat paskelbė naujus elektromobilių gamybos planus. | [Toyota explores UK investments after hybrid ban postponed](https://www.ft.com/content/a6c12222-559e-4152-b404-a663c5392471) |
| 12-05  12-06 | EK pasiūlė trejiems metams atidėti muitų prekyboje elektromobiliais tarp JK ir ES, taikymą. ES automobilių pramonei išreiškus susirūpinimą dėl didžiulių išlaidų, kurios atsirastų dėl 10 proc. tarifo įsigaliojimo, tarifų taikymas atidėtas iki 2026-ųjų pab. | [Brussels proposes 3-year delay to EV sales tariffs between UK and EU (ft.com)](https://www.ft.com/content/ff8986ca-9ebe-45cd-9a49-ba6fde86541d)  [EU offers battery makers €3bn to jump start electric vehicle industry (ft.com)](https://www.ft.com/content/7afd030d-5097-445e-b111-bf78763f57c8) |
| 12-06 | JK Transporto sekretorius M. Harper paskelbė apie 70 mln. GBP bandomąją schemą, skirtą greitesniems elektromobilių įkrovikliams įrengti iki 10 bandomųjų vietų Anglijoje. Tokiu būdu siekiama, kad iki 2035 m. būtų užtikrinti tinklo pajėgumai. | [Transport Secretary announces £70 million boost for more rapid electric vehicle chargers at COP28 - GOV.UK (www.gov.uk)](https://www.gov.uk/government/news/transport-secretary-announces-70-million-boost-for-more-rapid-electric-vehicle-chargers-at-cop28) |
| 12-01 | JK traukinių vairuotojų profsąjunga *Aslef* nutarė ateinantiems šešiems mėnesiams pratęsti streikus reikalaudami vyriausybės didinti atlyginimus darbuotojams. | [UK train drivers vote to extend industrial action into next year (ft.com)](https://www.ft.com/content/bd5bdd5c-5b1d-4292-a38f-1dd67f6f7e44) |
| 12-28 | Sektoriui neatsigaunant po pandemijos ir augant nuotolinio ir lankstaus darbo režimui, Anglijos traukinių operatoriai ruošiasi toliau mažinti biudžetus. 2023 m. gruodžio pr. Anglijoje traukiniais keliavo 20 proc. keleivių mažiau nei tuo pačiu metu 2019 m. Kai kurios traukinių įmonės jau mažina traukinių tvarkaraščius, vagonų skaičių, taupoma valymo, marketingo, maisto tiekimo ir pan. kaštus. | [England’s train operators brace for further budget cuts (ft.com)](https://www.ft.com/content/09ba84ea-e62f-4782-baa4-0562d72cccf3) |
| 12-19 | Gruodžio 18 d. JK vyriausybė paskelbė, kad nuo 2027 m. pradės taikyti anglies dioksido kiekio mažinimo sienų reguliavimo mechanizmą (CBAM). Dėl JK CBAM bus toliau konsultuojamasi 2024 m., įskaitant tikslų produktų sąrašą. Geležies, plieno, aliuminio, keramikos, stiklo, trąšų, vandenilio ir cemento sektoriai pažymėti kaip įtrauktini sektoriai. | [New UK levy to level carbon pricing - GOV.UK (www.gov.uk)](https://www.gov.uk/government/news/new-uk-levy-to-level-carbon-pricing?utm_medium=email&utm_campaign=govuk-notifications-topic&utm_source=e79c9e21-6d3b-4d48-80aa-2433a275cadf&utm_content=immediately) |
| **Startuoliai, fintech, informacinės ir ryšių technologijos, inžinerija ir kt. technologijos** | | |
| 12-28 | JK neturėtų tapti *ekonomika inkubatore*, kurios potencialūs startuoliai nuperkami užsienio įmonių. Per dešimtmetį beveik 5000 JK aukšto potencialo įmonių buvo parduotos užsienio įmonių grupėms tokioms kaip prancūzų *Sanofi*, JAV mokėjimų grupei *Visa* ir kt.JK vyriausybė pristato įvairias iniciatyvas, kuriomis skatina vietinius fondus investuoti į startuolius. | [UK should not be ‘incubator economy’ for US, says British Business Bank (ft.com)](https://www.ft.com/content/d6e5eb56-e3a5-4542-bf53-19f2b8af401e) |
| 12-20 | JK ir Šveicarija pasirašė finansinių paslaugų susitarimą, kuris turėtų paskatinti abiejų šalių finansų paslaugų įmonių ir verslininkų bendradarbiavimą. Susitarimu šalys pripažįsta viena kitos reguliacinį režimą. Teigiama, kad JK pavyko susiderėti palankesnes susitarimo su Šveicarija sąlygas nei šiuo metu turi ES. | [UK to sign post-Brexit financial services deal with Switzerland (ft.com)](https://www.ft.com/content/e4865434-1649-4248-b940-4a5174ab2355) |
| 12-27 | 2023 m. JK mobiliųjų duomenų 5G greitis buvo lėčiausias iš G7 šalių. Tai dalinai lėmė JK vyriausybės sprendimas uždrausti *Huawei* dalyvauti kuriant 5G tinklą. 2023 m. balandžio mėn. JK vyriausybė tvirtino, kad sėkmingai laikomasi plano užtikrinti 5G ryšį daugumai gyventojų iki 2027 m. Tuo tarpu ekspertai tvirtina, kad 5G JK vystomas lėtokai. | [UK mobile users had slowest 5G download speeds in G7 in 2023 (ft.com)](https://www.ft.com/content/2f202d15-d1ae-40bd-83f5-e0ad3a786c49) |
| **Bendra ekonominė informacija** | | |
| 12-12 | Spalio mėn. JK ekonomika susitraukė daugiau nei tikėtasi (-0,3 proc.) dėl aukštų palūkanų normų ir prasto oro, kuris paveikė turizmą ir mažmeninę prekybą. Ekspertai prognozavo 0,1 proc. susitraukimą, tačiau traukėsi visų pagrindinių sektorių - paslaugų, gamybos ir statybų - veikla. | [UK economy falls unexpectedly in October as higher rates bite - BBC News](https://www.bbc.com/news/business-67690287) |
| 12-22 | JK BVP 2023 m. III ketv. traukėsi 0,1 proc. JK ekonomikos augimą stabdo aukšti skolinimosi kaštai, neaugančios investicijos ir žemas produktyvumo lygis. Baiminamasi, kad JK BVP trauksis ir IV ketv., šaliai prognozuojama techninė recesija. | [UK economy shrinks in third quarter as recession fears mount (ft.com)](https://www.ft.com/content/b39fc9be-2464-41e8-a0db-a7b1929ee62e) |
| 12-20 | Lapkričio mėn. JK infliacija sumažėjo iki 3,9 proc., t.y. žemiausias infliacijos lygis nuo 2021 m. rugsėjo mėn. Tai skatina spėliones, kad artimiausiu laiku Anglijos bankas 2024 m. I ketv. sumažins šiuo metu aukščiausias per 15 m. palūkanų normas.  Naudodamasis šia proga JK MP pareiškė, kad Vyriausybė įgyvendino visus 3 ekonomikos uždavinius (iš 5) – perpus sumažinti infliaciją, auginti ekonomiką ir sumažinti valstybės skolą. Ekspertai gi mato kitaip - jų vertinimu, vyriausybę būtų galima pagirti tik dėl per šiuos metus išties sumažėjusios infliacijos. | [UK inflation falls to 3.9% in November (ft.com)](https://www.ft.com/content/b27ae951-df80-41eb-8058-f8313ce8648e) |
| 12-04 | *Centre for Economic Performance* ir *Resolution Foundation* paskelbė galutinę ataskaitą *The UK Economy 2030 Inquiry – Ending stagnation*. Ataskaitoje išskiriamos JK ekonomikos silpnybės smunkančio pragyvenimo lygio ir 15 metų trunkančios stagnacijos fone. Nurodoma, kad reikia radikaliai keisti politiką ir sukurti ekonominę bei pramonės strategiją, kuri būtų paremta jos santykinėmis stiprybėmis ir investicijomis. Daugiausia dėmesio skiriama darbo vietų kūrimui ir mokesčių bei pašalpų sistemai, kuri sumažintų nelygybės didėjimą. Pabrėžiama, kad JK reikia stiprinti regionus. | [Ending stagnation - The Inquiry (resolutionfoundation.org)](https://economy2030.resolutionfoundation.org/reports/ending-stagnation/) |
| 12-03 | Britų prekybos rūmų atliktoje apklausoje beveik 650 JK įmonių teigia, kad muitinės patikrinimai, tarifai ir reguliavimas - trys pagrindinės eksporto kliūtys. Beveik pusė (49 proc.) apklaustų įmonių teigia, kad dabartiniai muitinės patikrinimai ir deklaracijos yra didelė kliūtis. Mokesčiai ir muitai antra didžiausia kliūtis 40 proc. apklaustų įmonių. Tokie reglamentai, kaip produktų sertifikavimas, problemų kelia 38 proc. respondentų. Tyrimas rodo, kad transportavimo išlaidos (37 proc.), kintantys valiutų kursai (31 proc.), politinis ir ekonominis netikrumas (27 proc.) ir kilmės taisyklių reikalavimai (23 proc.) taip pat apsunkimo eksportą. | [Red Tape, Regulation & Costs Holding Back Exports  - British Chambers of Commerce](https://www.britishchambers.org.uk/news/2023/12/red-tape-regulation-costs-holding-back-exports/) |
| 12-06 | Praėjus trims metams po JK-ES prekybos susitarimo įsigaliojimo, didžiausia JK gamintojų asociacija *Make UK* ragina JK vyriausybę bendradarbiauti su ES ir patobulinti susitarimą. Pranešama, kad 90 proc. eksportuotojų susiduria su iššūkiais prekiaujant su ES partneriais. Muitinės dokumentų tvarkymas ir vėlavimai pasienyje kliūtis 64 proc. įmonių, su logistikos problemomis susiduria daugiau nei pusei eksportuotojų (52 proc.). Beveik pusė apklaustų gamintojų praneša apie problemas, susijusias su įdarbinimu iš ES (44 proc). Be to, 36 proc. įmonių vis dar sunku įrodyti prekių kilmės taisykles. Beveik keturi iš penkių gamintojų (77 proc.) nori, kad vyktų intensyvesnis bendradarbiavimas su ES ir toliau būtų gerinamos eksporto, muitinės administravimo ir prekių įforminimo procedūros. | [The Trade and Cooperation Agreement 3 Years on | Make UK](https://www.makeuk.org/insights/reports/the-tca-3-years-on) |
| 12-06 | Dėl nepakankamo JK vyriausybės finansavimo, viena iš penkių savivaldybių *(councils)* Anglijoje yra ant bankroto ribos. Beveik 317 Anglijos savivaldybės neturi pakankamo finansavimo užtikrinti svarbiausių paslaugų teikimą 2024-2025 m. Skaičiuojama, kad per ateinančius dvejus metus savivaldybėms truks 4 mlrd. GBP. | [Nearly one in five English councils at risk of bankruptcy, says LGA (ft.com)](https://www.ft.com/content/82a841b1-fec7-4ed9-bfae-cfbb537c6b38) |
| 12-14 | JK paskelbė apie 3,7 mln. GBP paramą Rusijos padarytų karo nusikaltimų Ukrainoje tyrimui. Paskelbtos [naujos sankcijos](https://www.gov.uk/government/news/new-trade-and-financial-sanctions-against-russia-come-into-force) prekėms, technologijoms, finansavimo šaltiniams, prisidedantiems prie Rusijos karo Ukrainoje. | [New trade and financial sanctions against Russia come into force - GOV.UK (www.gov.uk)](https://www.gov.uk/government/news/new-trade-and-financial-sanctions-against-russia-come-into-force) |
| **Strategijos ir naudingi dokumentai** | | |
|  | **Viešieji pirkimai.** Nuo 2021 m. ES verslai gali dalyvauti JK viešuosiuose pirkimuose pagal naują tvarką: pareiškėjų teisės, įsipareigojimai ir kitos sąlygos bus reglamentuojamos JK teisės aktais bei PPO Vyriausybės viešųjų pirkimų susitarimo principais *(WTO Government Procurement Agreement – GPA)*, o nebe ES direktyvomis. Viešuosius pirkimus su reikalavimais tiekėjams galima rasti JK viešųjų pirkimų portale ir filtruoti pagal sektorius. | JK viešųjų pirkimų portalas: [Find a Tender (find-tender.service.gov.uk)](https://www.find-tender.service.gov.uk/Search) |
|  | JK maisto sektoriaus strategija (2022 m. birželis) siekiama skatinti vietos žemės ūkio maisto produktų gamybą, stiprinti maisto produktų tiekimo grandines, užtikrinti aukštos kvalifikacijos darbo vietų kūrimą žemės ūkio, maisto ir jūros gėrybių sektoriuose, garantuoti aukštesnės kokybės maisto produktų pasirinkimą JK gyventojams ir gerinti gyventojų sveikatą bei skatinti tvaresnę mitybą. | [Government food strategy - GOV.UK (www.gov.uk)](https://www.gov.uk/government/publications/government-food-strategy/government-food-strategy) |
|  | JK Tarptautinė technologijų strategija (2023 m. kovas) – siekis įtvirtinti JK kaip pasaulinės mokslo ir technologijų lyderės statusą. | [The UK’S International Technology Strategy (publishing.service.gov.uk)](https://assets.publishing.service.gov.uk/government/uploads/system/uploads/attachment_data/file/1144576/uk-international-technology-strategy-web-version.pdf) |
|  | 2022 m. JK finansinio sektoriaus apžvalga | [State of the sector | annual review of UK financial services 2022 (theglobalcity.uk)](https://www.theglobalcity.uk/state-of-the-sector) |
|  | [JK mokslo ir technologijų programa](https://assets.publishing.service.gov.uk/government/uploads/system/uploads/attachment_data/file/1140217/uk-science-technology-framework.pdf) - JK vyriausybės tikslai ir vizija siekiant iki 2030 m. JK tapti mokslo ir tech lydere Europoje ir įsitvirtinti pasauliniame tech šalių trejetuke. | [The UK Science and Technology Framework: taking a systems approach to UK science and technology (publishing.service.gov.uk)](https://assets.publishing.service.gov.uk/government/uploads/system/uploads/attachment_data/file/1140217/uk-science-technology-framework.pdf) |
|  | JK skaitmeninė strategija (2022 m. birželis) – ateities ambicijos ir kursas, kuriuo siekiama užtikrinti šalies kaip pasaulinės mokslo ir technologijų supergalios statusą. | [UK Digital Strategy - GOV.UK (www.gov.uk)](https://www.gov.uk/government/publications/uks-digital-strategy/uk-digital-strategy) |
|  | Išleista nauja JK gynybos Dirbtinio intelekto strategija, kuri atspindi GBR požiūrį į ambicingą, tvarų ir atsakingą dirbtinio intelekto naudojimą.  Kuriamas naujas gynybos dirbtinio intelekto centras, kuris bus atsakingas už DI inovacijas ir technologijas ginkluotosiose pajėgose. Siekiama, kad JK būtų lyderiai gynybos dirbtinio intelekto srityje. | [Defence\_Artificial\_Intelligence\_Strategy.pdf (publishing.service.gov.uk)](https://assets.publishing.service.gov.uk/government/uploads/system/uploads/attachment_data/file/1082416/Defence_Artificial_Intelligence_Strategy.pdf) |
|  | JK transporto strategija (2021 m. rugpjūtis). | [IUK-110122-UK-Transport-Vision-2050.pdf (ukri.org)](https://www.ukri.org/wp-content/uploads/2022/01/IUK-110122-UK-Transport-Vision-2050.pdf) |
|  | Energetikos saugumo strategijoje (2022 m. balandis) siekiama didinti JK energetikos nepriklausomybę, nutraukti RU naftos ir dujų importą bei didinti atsinaujinančios energetikos šaltinius. | [British energy security strategy - GOV.UK (www.gov.uk)](https://www.gov.uk/government/publications/british-energy-security-strategy/british-energy-security-strategy) |
|  | JK vandenilio strategija (2021 m. rugpjūtis). | [UK hydrogen strategy - GOV.UK (www.gov.uk)](https://www.gov.uk/government/publications/uk-hydrogen-strategy) |
|  | JK kritinių mineralų strategija (2022 m. birželis). | [UK Critical Minerals Strategy - GOV.UK (www.gov.uk)](https://www.gov.uk/government/publications/uk-critical-mineral-strategy) |
|  | JK nacionalinė kibernetinio saugumo strategija (2022 m. gruodis). | [National Cyber Strategy (publishing.service.gov.uk)](https://assets.publishing.service.gov.uk/government/uploads/system/uploads/attachment_data/file/1053023/national-cyber-strategy-amend.pdf) |
|  | JK puslaidininkių strategija (2023 m. gegužė). | [New £1 billion strategy for UK's semiconductor sector - GOV.UK (www.gov.uk)](https://www.gov.uk/government/news/new-1-billion-strategy-for-uks-semiconductor-sector) |
|  | Pirma JK baterijų strategija (2023 m. gruodis) apibrėžti pagrindiniai veiksmai siekiant stiprinti JK baterijų sektorių. | [UK battery strategy - GOV.UK (www.gov.uk)](https://www.gov.uk/government/publications/uk-battery-strategy) |
| **PORTUGALIJA** | | |
| **Bendra ekonominė informacija** | | |
| 12-11 | Šalies vidaus dėmesio centre – vyriausybę krečianti byla dėl galimos korupcijos energetikos srityje, privertusi lapkričio 7 d. premjerą Antonio Costa pasitraukti iš pareigų. Tyrimas turėtų parodyti, ar premjeras siekė palengvinti tam tikras procedūras verslui, susijusiam su ličio gavyba Montalegre ir Boticas savivaldybėse, byloje jisvadinamas *veiksmų iniciatoriumi****.*** Aukščiausiojo teismo pirmininkas Henrique Araújo pareiškė neketinantis atskleisti bylos detalių, susijusių su premjeru. [Costa teigia](https://www.portugalresident.com/pm-launches-harsh-criticism-of-portuguese-justice/) esantis tikras savo nekaltumu, bei davė suprasti, kad abejoja šios bylos nešališkumu, nes ji stokoja viešumo, pernelyg uždara.  Prezidento M. de Sousa sprendimu, gruodžio 7 d. buvo paleistas parlamentas, 2024 m. sausio 15 d. darbą baigs vyriausybė, o kovo 10 d. įvyks nauji rinkimai. Costa sutiko vadovauti vyriausybei pereinamuoju laikotarpiu. | [PM launches “harsh criticism of Portuguese Justice” - Portugal Resident](https://www.portugalresident.com/pm-launches-harsh-criticism-of-portuguese-justice/) |
| 12-28 | *Allianz Trade* prognoze, kitais metais šalies BVP augs 1,3 proc, o 2025 m. – 2,3 proc., t.y. daugiau nei prognozuota anksčiau ir daugiau nei ES vidurkis. | [Portugal: GDP growth forecast of 1.3% in 2024, 2.3% in 2025 (macaubusiness.com)](https://www.macaubusiness.com/portugal-gdp-growth-forecast-of-1-3-in-2024-2-3-in-2025-allianz-trade/) |
| 11-29 | EBPO teigia, kad Portugalija yra viena iš keturių valstybių, kurioms ilguoju laikotarpiu nereikės didinti mokesčių dėl *pakankamų fiskalinės konsolidacijos pastangų* pastaraisiais metais. | [GDP growth revised down to 2.2% this year - OECD - Portugal Resident](https://www.portugalresident.com/gdp-growth-revised-down-to-2-2-this-year-oecd/) |
| 12-27 | Spalio mėnesį nedarbo lygis pakilo iki 6,7 proc., t. y. 0,6 proc. daugiau nei 2022 m. tuo pat metu ir 0,1 proc. daugiau nei rugsėjį. Tai aukščiausias lygis nuo 2023 m. kovo mėnesio. | [Unemployment increases for 5th consecutive month - Portugal Resident](https://www.portugalresident.com/unemployment-increases-for-5th-consecutive-month/) |
| 12-20 | Portugalija, Ispanija ir Prancūzija su ES komisija [pasirašė ketinimų protokolą](https://www.portugalresident.com/energy-interconnection-agreement-signed-with-spain-france/) dėl energetinių jungčių tarp trijų valstybių naujų prioritetų atsinaujinančių jūros energijos šaltinių infrastruktūroje. | [Energy interconnection agreement signed with Spain, France - Portugal Resident](https://www.portugalresident.com/energy-interconnection-agreement-signed-with-spain-france/) |
| 12-05 | 2023 m. lapkritį atsinaujinanti energetika (vėjas, vanduo) sugeneravo 87 proc. šalyje suvartotos elektros. | [Renewables supplied 87% of domestic electricity in November - REN - Portugal Resident](https://www.portugalresident.com/renewables-supplied-87-of-domestic-electricity-in-november-ren/) |
| 12-10 | Alqueva savivaldybėje bus įgyvendinamas didžiausias Europoje plūduriuojantis fotovoltinis projektas, kurio vertė - 45 mln. eurų. Skaičiuojama, kad bus išvengta apie 30 000 t CO2 išmetimo į aplinką per metus. | [Alqueva reservoir to host Europe’s largest floating solar project - Portugal Resident](https://www.portugalresident.com/alqueva-reservoir-to-host-europes-largest-floating-solar-project/) |
| 12-15 | Pajamos iš turizmo iki spalio mėn. jau siekia 5,4 mlrd. Eur ir 20,8 proc. viršija 2022 m. numatytą planą. | [October’s tourism revenue 17.4% higher than same month last year - Portugal Resident](https://www.portugalresident.com/octobers-tourism-revenue-17-4-higher-than-same-month-last-year/) |
| 12-14 | Portugalijos nekilnojamojo turto rinkoje daugėja klientų iš ne ES šalių – tokių sandorių skaičius augo 8,7 proc. | [Portugal “one of world’s most sought after destinations” for property investment - Portugal Resident](https://www.portugalresident.com/portugal-one-of-worlds-most-sought-after-destinations-for-property-investment/) |
| **OMANAS** | | |
| **Bendra ekonominė informacija** | | |
|  | Persijos įlankos bendradarbiavimo tarybos šalių ekonominės apžvalgos | [GCC Country Fiches 2023 | EEAS (europa.eu)](https://www.eeas.europa.eu/eeas/gcc-country-fiches-2023_en) |
| 12-09 | Omanas apgailestauja dėl JAV veto JT rezoliucijai, kurioje buvo raginama nutraukti ugnį Gazos ruože ir spręsti blogėjančios humanitarinės padėties problemą bei suteikti pagalbą civiliams patenkinant jų gyvenimo ir medicinos poreikius. | [Oman expresses regret on America's veto of UN resolution on Gaza - Times of Oman](https://timesofoman.com/article/139521-oman-expresses-regret-on-americas-veto-of-un-resolution-on-gaza) |
| 12-21 | Omanas dar kartą patvirtino savo įsipareigojimą remti palestiniečius per dešimtąją neeilinę JT GA sesiją Niujorke, pavadintoje *Neteisėti Izraelio veiksmai okupuotoje Rytų Jeruzalėje ir likusiose okupuotose Palestinos teritorijose.* | [Oman reaffirms its commitment to support Palestinians at UN I Times of Oman - Times of Oman](https://timesofoman.com/article/139997-oman-reaffirms-its-commitment-to-support-palestinians-at-un) |
| 12-07 | Rusijos prezidentas susitiko su Omano sosto įpėdiniu ir kultūros, jaunimo ir sporto ministru Theyazin bin Haitham. Putino ir Haitamo susitikimas įvyko Maskvoje vykusio investicinio forumo *Russia Calling* rėmuose. V. Putinas susitikimo pradžioje paminėjo dvišalius prekybos ryšius, pabrėždamas, kad nors dvišalės prekybos apimtys nedidelės, per pirmuosius devynis 2023 m. mėn. jos auga ir didėja. | [Russian president meets with Omani crown prince in Moscow (aa.com.tr)](https://www.aa.com.tr/en/europe/russian-president-meets-with-omani-crown-prince-in-moscow/3076398) |
| 12-09 | Pasaulinė reitingų agentūra *Moody’s* padidino Omano valstybės kredito reitingą iki Ba1, remdamasi mažesne Sultonato skolų našta, palankiomis naftos kainomis ir išlaidų apribojimu. *Moody’s* padidino Omano vyriausybės ilgalaikio emitento ir ilgalaikio aukšto rango neužtikrintus reitingus iki Ba1 nuo Ba2 ir pakeitė kredito perspektyvą į stabilią iš teigiamos. | [Moody’s upgrades Oman’s sovereign credit rating to Ba1 (muscatdaily.com)](https://www.muscatdaily.com/2023/12/09/moodys-upgrades-omans-sovereign-credit-rating-to-ba1/) |
| 12-30 | 2024 m. Omano ekonomika greičiausiai išlaikys augimą dėl sėkmingų valdžios institucijų, vykdančių lanksčią ekonomikos politiką, reaguojančią į pasaulinius pokyčius veiksmų. | [Oman’s economy expected to see strong growth next year - Times of Oman](https://timesofoman.com/article/140294-omans-economy-expected-to-see-strong-growth-next-year) |
| 12-16 | OM ir Indija pasirašė susitarimą ir supratimo memorandumus (MoU), kurie apėmė kultūros, ryšių, informacinių technologijų ir finansinės informacijos mainų tarp abiejų pusių sritis. | [Oman, India sign agreement and MoUs - Times of Oman](https://timesofoman.com/article/139819-oman-india-sign-agreement-and-mous) |
| *Parengė Ingrida Darašaitė, LR ambasados Jungtinėje Karalystėje pirmoji sekretorė, el. paštas* [*ingrida.darasaite@urm.lt*](mailto:ingrida.darasaite@urm.lt) | | |